സൂരജിന് വധശിക്ഷ കാത്ത് ഉത്രയുടെ കുടുംബം ശിക്ഷാവിധി ഇന്ന് കൊല്ലം അഞ്ചല് ഏറത്തെ ഉത്ര 25യെ മൂര്ഖനെക്കൊണ്ടു കടിപ്പിച്ചുകൊന്ന കേസില് കോടതി ബുധനാഴ്ച ശിക്ഷ വിധിക്കും. ഉത്രയുടെ ഭര്ത്താവ് അടൂര് പറക്കോട് കാരംകോട് ശ്രീസൂര്യയില് സൂരജ് എസ് കുമാര് കുറ്റക്കാരനാണെന്ന് കൊല്ലം ആറാം അഡീഷണല് സെഷന്സ് കോടതി തിങ്കളാഴ്ച വിധിച്ചിരുന്നു. പണത്തിനായുള്ള ആര്ത്തിയില് ഭാര്യയെ മൂര്ഖന് പാമ്ബിനെക്കൊണ്ട് കടിപ്പിച്ചുകൊന്ന പ്രതിക്ക് വധശിക്ഷ ലഭിക്കുമെന്ന പ്രതീക്ഷയിലാണ് പ്രോസിക്യൂഷനും ഉത്രയുടെ കുടുംബവും. നിയമവും പൊതുസമൂഹവും പ്രതിക്ക് വധശിക്ഷ നല്കണമെന്ന് ആവശ്യപ്പെടുന്നതായി പ്രോസിക്യൂഷന് ചൂണ്ടിക്കാട്ടിയിരുന്നു. സംഭവം അപൂര്വങ്ങളില് അപൂര്വമാണെന്ന പ്രോസിക്യൂഷന് വാദം കോടതി അംഗീകരിച്ചാല് പ്രതിക്ക് വധശിക്ഷ ലഭിച്ചേക്കും. സൂരജിനെതിരെ ചുമത്തിയ കൊലപാതകം വകുപ്പ് 302, കൊലപാതകശ്രമം 307, വിഷം നല്കി പരിക്കേല്പ്പിക്കുക 328, തെളിവുകള് നശിപ്പിക്കുക 201എന്നീ കുറ്റങ്ങള് തെളിഞ്ഞതായി കോടതി കണ്ടെത്തിയിരുന്നു. മാപ്പുസാക്ഷിയായ പാമ്ബുപിടിത്തക്കാരന് ചാവരുകാവ് സുരേഷിന്റെ മോചനം സംബന്ധിച്ചും കോടതി വിധി പറയും. ഏറം വെള്ളാശ്ശേരില് വിഷു വി വിജയസേനന്റെയും മണിമേഖലയുടെയും മകളായ ഉത്രയെ 2020 മെയ് ഏഴിനു രാവിലെയാണ് ഏറത്തെ വീട്ടില് പാമ്ബുകടിയേറ്റ് മരിച്ചനിലയില് കണ്ടത്.